cyanic-selkie/wikianc huggingface dataset:
Περικεφαλαία του Μεγάλου Κωνσταντίνου
Ιστορία
Πολλοί πίστευαν ότι ο Κωνσταντίνος Α' προστατευόταν, λόγω του λειψάνου που κατείχε. Η περικεφαλαία που φορούσε λέγεται ότι εμπεριείχε κομμάτι του Σταυρού του Ιησού Χριστού πάνω στον οποίο εσταυρώθη ο Ιησούς. Αφού ο Κωνσταντίνος έγινε Καίσαρας, εξέδωσε το Διάταγμα των Μεδιολάνων (313), στέλνοντας τη μητέρα του Ελένη να βρει τον Σταυρού του Ιησού Χριστού και να στείλει πίσω ό,τι βρήκε. Η Ελένη βρήκε τον σταυρό και έστειλε τρία καρφιά που χρησιμοποιήθηκαν στη σταύρωση του Ιησού πίσω στη Ρώμη και τον γιο της Κωνσταντίνο .
Η περικεφαλαία που φορούσε ο Μέγας Κωνσταντίνος περιελάμβανε ένα από τα Ιερά Καρφιά που βρήκε η Αγία Ελένη στον τόπο της σταύρωσης. Φτιάχνοντας το κράνος με ένα εκ των καρφιών, υποτίθεται ότι θα προστάτευε τον Κωνσταντίνο από κάθε κακό. Δεν ήταν απλά σημάδι προστασίας, αλλά λέγεται, δε, ότι εκπλήρωνε την προφητεία του Ζαχαρία. Η προφητεία που βρίσκεται στο δέκατο τέταρτο κεφάλαιο του Βιβλίου του Ζαχαρία έλεγε ότι θα ερχόταν κάποιος που θα χαράξει «Αγιότητα στον Κύριο» και στις καμπάνες των αλόγων και στο κεφάλι του ανθρώπου. Εκείνη την εποχή, ο Ρωμαίος αυτοκράτορας είχε κατείχε τα περισσότερα ιερά λείψανα από κάθε άλλον άνθρωπο στην Γη.
Ένα σπάνιο ασημένιο μετάλλιο του 315 μ.Χ. απεικονίζει τον Κωνσταντίνο με ένα σύμβολο Χι Ρο ως έμβλημα στην περικεφαλαία του και στον Βίο του Κωνσταντίνου,του Ευσεβίου αναφέρεται ότι φορούσε συχνά αυτή την περικεφαλαία στα γεράματά του, αν και αυτό δεν απεικονίζεται άλλα χάλκινα νομίσματα. Ο Κωνσταντίνος, γνωρίζοντας ότι δεν υπάρχει παρόμοια περικεφαλαία στην οικουμένη, άφησε ολόκληρη τη Ρωμαϊκή Αυτοκρατορία να μάθει ότι η συγκεκριμένη ήταν δικιά του ιδιοκτησία. Κυκλοφορούσαν, μάλιστα, νομίσματα με την εικόνα του να φοράει το κράνος του στο μπροστινό μέρος. Σε νομίσματα, που εμφάνιζαν τον Κωνσταντίνο να φορά την περικεφαλαία του. Με τον τρόπο αυτό, ο Κωνσταντίνος απομάκρυνε τη Ρωμαϊκή Αυτοκρατορία από τον παγανισμό, οδηγώντας την στον Χριστιανισμό. Τα νομίσματα που κυκλοφόρησαν αφότου ο Κωνσταντίνος απέκτησε την περικεφαλαία έδειχναν ότι δεν ήταν μόνο το καρφί στην που ταύτισε τον Χριστιανισμό με την περικεφαλαία του. Ήταν και το Χριστόγραμμα χαραγμένο επάνω σε αυτήν. Το χριστόγραμμα συμβόλιζε τον σταυρό, μα και τον Ιησού Χριστό. Άλλο σύμβολο ήταν το λάβαρο που τρυπούσε έναν δράκο και ένα φίδι. Το τελευταίο συμβόλιζε τον Διάβολο. Αλλά συμβόλιζε και κάθε εχθρό που είχε η Ρωμαϊκή Αυτοκρατορία. Η περικεφαλαία του Κωνσταντίνου αντιπροσώπευε το κύρος της Ρωμαϊκής Αυτοκρατορίας μέσω της στρατιωτικής ισχύος και του Θεού. Προκειμένου να γνωστοποιηθεί στους πάντες, τοποθετήθηκε στα νομίσματα. Η περικεφαλαία του Κωνσταντίνου ήταν, βασικά, ένα στέμμα που στερεωνόταν στο κεφάλι με δύο σφιγκτήρες.. Το μεγαλύτερο μέρος αυτής ήταν κατασκευασμένο από σίδηρο και χρυσό. Ο Κωνσταντίνος σκέφτηκε ότι έχοντας το σύμβολο Χι Ρο στην περικεφαλία θα ήταν διπλά προστατευμένος σε σχέση με το λείψανο που υπήρχε ήδη επάνω σε αυτήν. Το στέμμα που δημιουργήθηκε με το καρφί τοποθετήθηκε γύρω από μία πλήρης περικεφαλαία όταν ο Αυτοκράτορας πήγαινε στη μάχη, αλλά μπορούσε εύκολα να αφαιρεθεί.
Παραπομπές
Κατηγορία:Μέγας Κωνσταντίνoς
Σερραλούνγκα ντι Κρέα
Η Σερραλούνγκα ντι Κρέα (ιταλικά: Serralunga di Crea) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Β΄ κατηγορία ΕΠΟΛ 2021-22
Το πρωτάθλημα Β΄ κατηγορία ΕΠΟΛ 2021-22 κέρδισε η.
Σύστημα διεξαγωγής
Στο πρωτάθλημα της Β΄ κατηγορίας ΕΠΟΛ 2021-22 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας ΕΠΟΛ 2022-23.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.
Δείτε επίσης
Κατηγορία:Β΄ κατηγορία ΕΠΟΛ Κατηγορία:Εγχώρια ποδοσφαιρικά πρωταθλήματα 2021–2022
Σερραβάλλε Σκρίβια
Το Σερραβάλλε Σκρίβια (ιταλικά: Serravalle Scrivia) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Μαραθιά Λακωνίας
Η Μαραθιά ή Μαραθέα είναι οικισμός του δήμου Ανατολικής Μάνης στον νομό Λακωνίας, βρίσκεται σε απόσταση 11 χιλιομέτρων από το Γύθειο και σε απόσταση 53 χιλιομέτρων από την πρωτεύουσα του νομού την Σπάρτη. Το υψόμετρο της Μαραθιάς είναι 182 μέτρα και αποτελεί μαζί με τους οικισμούς Κουλούκα, Νέα Μαραθέα και Διρόν δημοτικό διαμέρισμα του δήμου ανατολικής Μάνης. Οι κύριες ασχολίες των κατοίκων τα παλαιότερα χρόνια ήταν η κτηνοτροφία και η γεωργία. Η περιοχή είναι πλούσια σε παραγωγή ελαιόλαδου, σύκων αλλά και βοτάνων υψηλής ποιότητας. Την νεότερη εποχή αναπτύσσονται βιολογικές καλλιέργειες που ευδοκιμούν λόγο του εξαιρετικού κλίματος της περιοχής. Στην ευρύτερη περιοχή της Μαραθέας υπάρχουν περίπου 3 εκκλησίες και ένα κοιμητήριο, με την εκκλησία που ξεχωρίζει να είναι η Παναγία του Πασαβά, ένας ναός του 5 μ.Χ. αιώνα που έχει αναστηλωθεί. Πλέον στον οικισμό δεν λειτουργεί κάποια επιχείρηση πλην ελαιοτριβείου και ξενοδοχείου.
Κάτοικοι
Οι κάτοικοι της Μαραθέας κατάγονται από διαφορετικά χωρία της ενδότερης Μάνης. Οι ιστορικές μετακινήσεις για διάφορους λόγους δημιούργησαν το χωριό της Μαραθέας αλλά και τους υπόλοιπους οικισμούς της κοινότητας σε χαμηλότερο υψόμετρο. Πολλές οικογένειες δημιουργήσαν και άλλους οικισμούς που υπάγονται στην κοινότητα Μαραθέας σε χαμηλότερο υψόμετρο.
Εξωτερικοί σύνδεσμοι
Κατηγορία:Δήμος Ανατολικής Μάνης Κατηγορία:Χωριά του νομού Λακωνίας
Κατάλογος τραγουδιών στην κορυφή του Billboard Hot 100 (1987)
Αυτές είναι οι επιτυχίες στον κατάλογο Billboard Hot 100 που ήταν στο νούμερο ένα το έτος 1987. Τα σινγκλς με την μεγαλύτερη διάρκεια παραμονής στην κορυφή το 1987 ήταν τα "Livin' on a Prayer" από τους Bon Jovi και "Faith" από τον Τζορτζ Μάικλ αμφότερα με παραμονή 4 συνεχών εβδομάδων στην κορυφή. Το τραγούδι "Walk Like an Egyptian" ήταν στο νούμερο ένα για άλλες δύο εβδομάδες το 1986 και για τις δύο πρώτες του 1987, με το "Faith" να βρίσκεται στην κορυφή επί τρεις εβδομάδες το 1987 και για μία εβδομάδα το 1988.
Τη χρονιά εκείνη, 16 καλλιτέχνες ή συγκροτήματα βρέθηκαν για πρώτη φορά στο νούμερο ένα και ειδικότερα ήταν οι: Γκρέγκορι Άμποτ, Billy Vera and the Beaters, Club Nouveau, Cutting Crew, U2, Κιμ Γουάιλντ, Atlantic Starr, Lisa Lisa and Cult Jam, Μπομπ Σέγκερ, Los Lobos, Σίντα Γκάρετ, Whitesnake, Tiffany, Μπίλι Άιντολ, Μπιλ Μέντλι (για πρώτη φορά ως σόλο καλλιτέχνης έπειτα από την αποχώρησή του από το συγκρότημα The Righteous Brothers), και Μπελίντα Καρλάιλ. Οι Madonna, Τζορτζ Μάικλ, U2, Lisa Lisa and Cult Jam, Γουίτνεϊ Χιούστον και Μάικλ Τζάκσον ήταν οι μοναδικοί καλλιτέχνες που βρέθηκαν στην κορυφή για περισσότερες από μία φορές, με τον καθένα από αυτούς να έχουν δύο τραγούδια στην κορυφή.
Εξωτερικοί σύνδεσμοι
1987
Ξένια Σεστόβα
Η Ξένια Ιβάνοβνα, ρωσ. Ксения Ивановна Шестова (1560 - 1631) από τον Οίκο των Σεστόβα ήταν εγγονή γαιοκτήμονα στο Ούγκλιτς και με τον γάμο της έγινε σύζυγος Βογιάρου, μετέπειτα Πατριάρχη Μόσχας.
Βιογραφία
Η καταγωγή της ήταν συζητήσιμη για αιώνες. Τώρα είναι αποδεκτό το επώνυμό της Σεστόβα (και όχι Σαστουνόβα, όπως εθεωρείτο παλαιότερα) και πως πάππος της ήταν ο Τιμοφέι Γκρυαζνόι, πλούσιος γαιοκτήμονας από το Ούγκλιτς.
Κατά τη δίωξη των Ρομάνοφ από τον Μπόρις Γκοντουνόφ αναγκάστηκε να ενδυθεί το μοναχικό ένδυμα με το όνομα Μάρφα. Έπειτα από αρκετά έτη εξορίας στον ξενώνα Τολβουίσκι, εγκαταστάθηκε με τον γιο της στην Κόστρομα. Εκεί έφθασαν οι απεσταλμένοι το 1613 για να πληροφορήσουν τον γιο της Μιχαήλ, ότι εκλέχθηκε στον Ρωσικό θρόνο. Επειδή οι προηγούμενοι τσάροι είχαν σκοτωθεί ή είχαν πέσει σε δυσμένεια, η Μάρφα στην αρχή αρνήθηκε να ευλογήσει τον γιο της και να τον αφήσει να πάει στη Μόσχα.
Ο σύζυγός της Φεοντόρ είχε επίσης αναγκαστεί να γίνει μοναχός με το όνομα Φιλάρετος και ανελίχθηκε στη θέση του Πατριάρχη Μόσχας, αλλά όταν οι Πολωνοί εισέβαλαν στη Ρωσία, τον πήραν μαζί τους στη Βαρσοβία.
Κατά τα πρώτα έτη της βασιλείας του Μιχαήλ, η μητέρα του, η μεγάλη μοναχή όπως έγινε γνωστή, άσκησε μεγάλη επιρροή στον γιο της, που υπέφερε από ασθένεια των ποδιών και ήταν αμελής στην εξουσία. Τοποθέτησε τους συγγενείς της, τους Σαλτύκοβ στις σημαντικές θέσεις της κυβέρνησης, πράγμα όμως που οδήγησε σε ευρεία διαφθορά. Η επιστροφή του άνδρα της από την Πολωνία το 1619, έθεσε τέλος στην επιρροή τη δική της και των συγγενών της. Απεβίωσε 71 ετών και τάφηκε στη μονή Νοβοσπάσκυ.
Οικογένεια
Παντρεύτηκε τον Φεοντόρ Νικήτιτς Ρομάνοφ, βογιάρο, μετέπειτα μητροπολίτη Μόσχας και είχε τέκνα:
Πηγές
Κατηγορία:Οίκος Ρομάνοφ
Σετσάντιο
Το Σετσάντιο (ιταλικά: Sezzadio) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Νιάμ-Όσορ Νάρανμπολτ
Ο Νιάμ-Όσορ Νάρανμπολτ (μογγολικά: Ням-Осорын Наранболд, γεννήθηκε 22 Φεβρουαρίου 1992) είναι ποδοσφαιριστής από τη Μογγολία που αγωνίζεται ως επιθετικός. Είναι συν-κάτοχος του ρεκόρ διεθνών τερμάτων της εθνικής ομάδας της χώρας του με 8 γκολ.
Εξωτερικοί σύνδεσμοι
Κατηγορία:Μογγόλοι ποδοσφαιριστές Κατηγορία:Ποδοσφαιριστές Εθνικής Μογγολίας Κατηγορία:Επιθετικοί ποδοσφαιριστές
Πρασκόβια Σαλτύκοβα
Βιογραφία
Ήταν κόρη του Φιοντόρ Πετρόβιτς Σαλτύκοβ και της Αικατερίνας Φιοντόροβνας ή της Άννας Μικαϊλόβνας Τατίστσεβας.
Οικογένεια
Παντρεύτηκε το 1684 τον Ιβάν Ε΄ Αυτοκράτορα της Ρωσίας και είχε τέκνα:
Παραπομπές
Κατηγορία:Τσαρίνες της ρωσικής αυτοκρατορίας
Σιλβάνο ντ'Όρμπα
Το Σιλβάνο ντ'Όρμπα (ιταλικά: Silvano d'Orba) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Σανγκουλέ Λαμιζανά
Ο Υποστράτηγος Σανγκουλέ Λαμιζανά (Aboubakar Sangoulé Lamizana, 31 Ιανουαρίου 1916 – 26 Μαΐου 2005) ήταν 2ος πρόεδρος της Άνω Βόλτα (η οποία το 1984 μετονομάστηκε σε Μπουρκίνα Φάσο), από τις 3 Ιανουαρίου 1966 ως τις 25 Νοεμβρίου 1980. Επιπλέον, την περίοδο από τις 8 Φεβρουαρίου 1974 ως τις 7 Ιουλίου 1978 διετέλεσε και πρωθυπουργός.
Καριέρα
Ο Λαμιζανά ακολούθησε στρατιωτική καριέρα και ήταν στρατηγός επί προεδρίας του Μορίς Γιαμεογκό. Ο Γιαμεογκό είχε επιβάλει μονοκομματικό καθεστώς, προκαλώντας αντιδράσεις από φοιτητές και συνδικάτα, με αποκορύφωμα την γενική απεργία τον Ιανουάριο του 1966, που οδήγησε στην παραίτησή του. Στις 3 Ιανοαυρίου 1966 ο Γιαμεογκό παρέδωσε την εξουσία στον Λαμιζανά, ο οποίος ήταν πρόσωπο αποδεκτό από τους διαδηλωτές. Έτσι, ο στρατηγός ήταν κατ' όνομα αρχηγός μιας "προσωρινής στρατιωτικής κυβέρνησης" μέχρι την επικύρωση ενός νέου Συντάγματος, στις 14 Ιουνίου 1970. Με βάση το Σύνταγμα εκείνο, η εξουσία θα παραδιδόταν σε μη στρατιωτικούς εντός 4 ετών, έπειτα από την διεξαγωγή εκλογών. Ο Λαμιζανά ανέλαβε επίσης υπουργός εξωτερικών από το 1966 ως το 1967. Οι εκλογές που διεξήχθησαν με το νέο Σύνταγμα έδωσαν καθαρή πλειοψηφία στο κυβερνών κόμμα UDV.
Η μετέπειτα διακυβέρνησή του χαρακτηρίστηκε από προβλήματα, όπως η ξηρασία που διήρκεσε 5 χρόνια και η ερημοποίηση στην περιοχή Σαχέλ, τα οποία απείλησαν με λιμό τους κατοίκους πολλών χωρών, ανάμεσα στις οποίες και η Άνω Βόλτα. Ο Λαμιζανά είχε διορίσει κυβέρνηση με πρωθυπουργό τον Ζεράρ Ουεντραογκό (Gérard Ouédraogo). Για μια ακόμη φορά παρενέβη ο στρατός και ο Λαμιζανά κυβέρνησε ως δικτάτορας. Το κόμμα του ονομαζόταν Εθνικό Κίνημα για Ανανέωση, παρά το γεγονός ότι ήταν βραχύβιο. Το 1977 θεσπίστηκε και ψηφίστηκε ένα νέο Σύνταγμα και ο Λαμιζανά επανεξελέγη στις ανοικτές προεδρικές εκλογές που διεξήχθησαν το 1978.Εν συνεχεία ο Λαμιζανά έγινε μέλος του UDV.
Στις 25 Νοεμβρίου 1980 εκδηλώθηκε ένα αναίμακτο πραξικόπημα που διοργανώθηκε με την υποστήριξη πολιτών και συλλόγων. Νέος αρχηγός κράτους ανέλαβε ο Συνταγματάρχης Σάγιε Ζέρμπο (Saye Zerbo). Ο Λαμιζανά πέθανε το Μάιο του 2005.
Εξωτερικοί σύνδεσμοι
Κατηγορία:Πρόεδροι της Μπουρκίνα Φάσο Κατηγορία:Πρωθυπουργοί της Μπουρκίνα Φάσο
Καμίλο Μπερνέρι
Ο Καμίλο Μπερνέρι (1897-1937) ήταν Ιταλός αναρχικός διανοούμενος που δολοφονήθηκε στον Ισπανικό Εμφύλιο πόλεμο. Ήταν επικριτής της συνεργασίας των αναρχικών με τις δυνάμεις του Δημοκρατικού στρατού.
Βιογραφία
Δίδαξε στο Πανεπιστήμιο της Φλωρεντίας, ενώ έγινε αυτοεξόριστος μετά την κατάκτηση της εξουσίας από τον Μπενίτο Μουσολίνι. Ο Μπερνέρι μετείχε στον Ισπανικό Εμφύλιο στη πλευρά των Ισπανών αναρχικών στο Τάγμα Ασκάσο. Επέκρινε την στρατικοποίηση των πολιτοφυλάκων και ήταν από τους λίγους αναρχικούς που διαφώνησαν με την υπουργοποιήση αναρχικών και τη συμμετοχή τους στη κυβέρνηση, ενώ ήδη από τον Νοέμβριο του 1936 έγραψε: "το μόνο δίλλημα είναι νίκη εναντίον του Φράνκο μέσω επαναστατικού πολέμου, ή ήττα" θέση που επηρέασε τη βάση των αναρχικών οργανώσεων και οδήγησε μεταξύ άλλων στα Γεγονότα του Μαΐου του 1937 στην Ισπανία, περίοδο κατά την οποία δολοφονήθηκε.
Παραπομπές
Κατηγορία:Ιταλοί αναρχικοί Κατηγορία:Ισπανικός Εμφύλιος
Αποτεφρωτήρας
Τα πρώτα εργοστάσια της αποτέφρωσης αστικών και των εσωτερικών φυρών έχουν εμφανιστεί στο τέλος 19ου αιώνα. Το Ηνωμένο Βασίλειο έχει χρησιμοποιήσει στο παρελθόν καράβια αποτεφρωτήρες, πριν αυτά απαγορευτούν με διεθνείς συμβάσεις που απαγορεύουν τις απορρίψεις των τεφρών στη θάλασσα. Τα νοσοκομεία, σφαγεία και οι Δήμοι είναι εφοδιασμένοι με αποτεφρωτήρες, που αποσκοπούν στην αποτέφρωση των βιολογικά επικίνδυνων ιατρικών αποβλήτων, ή ζωικών. Σύγχρονα συστήματα αποτέφρωσης παρέχουν μέγιστη προστασία στο περιβάλλον, αφού έχουν μηδενικές εκπομπές αερίων ρύπων που προέρχονται από την καύση των αποβλήτων.
Ο αποτεφρωτήρας αποτελεί ένα είδος φούρνου που με τη μέθοδο της πυρόλυσης αποδομεί μοριακά τα προς καύση υλικά και στη συνέχεια τα αποτεφρώνει με την υψηλή θερμοκρασία.
Στην Ευρώπη, η Γαλλία και η Γερμανία είναι οι χώρες που στον 20ό αιώνα έχουν εφαρμόσει περισσότερο την αποτέφρωση αποβλήτων.
Κατηγορία:Καύση
Βοτσαλωτό
μικρογραφία|300x300εσ|Βοτσαλωτό στη ΜήλοΤο βοτσαλωτό είναι η τεχνική επίστρωσης δαπέδου από ποτάμια ή θαλάσσια βότσαλα. Με τη λέξη βοτσαλωτό νοείται το είδος αυτό της τέχνης που κορυφώθηκε τον 19ο αιώνα στο χώρο κυρίως του Αιγαίου, δημιουργώντας έργα που χαρακτηρίζονται ιδιαίτερα στολίδια της παραδοσιακής αρχιτεκτονικής.
Ξεκίνησαν από τα Μινωικά χρόνια, διαπέρασαν την Ελληνιστική περίοδο ως εκλεκτά ψηφιδωτά, ξενιτεύτηκαν κατά την Οθωμανική Κυριαρχία και ευδοκίμησαν ξανά στο Αιγαίο κατά τον 19ο αιώνα, σε συνθήκες ανοικοδόμησης του νέου Ελληνικού κράτους.
Ιστορική διαδρομή
Η επόμενη χρονολογικά επίστρωση συναντάται στο Γόρδιο της Φρυγίας. Είναι του 8ου αιώνα π.Χ, ενώ στο μικρό νησί Mozia στη Σικελία η διακόσμηση δαπέδου με θέματα από την Ελληνική μυθολογία είναι του 6ου π.Χ αιώνα.
Σε αρκετές πόλεις της αρχαίας Ελλάδας του 5ου αιώνα (Κόρινθος, Σικυώνα, Όλυνθος,Μέγαρα) η τέχνη του ψηφιδωτού με μικρά βότσαλα εξαπλώθηκε με θέρμη ενώ στη συνέχεια κορυφώθηκε. Αποτέλεσμα ήταν τα έργα στους ανδρώνες των ελληνιστικών πόλεων του 4ου αιώνα, όπως η Πέλλα, η Αμφίπολη κ, ά. «Το κυνήγι του λιονταριού», «ο Διόνυσος πάνω σε πάνθηρα», «η αρπαγή της Ελένης» και «το κυνήγι του ελαφιού» (έργο που χαρακτηρίστηκε ως πρόδρομος της ευρωπαϊκής ζωγραφικής), είναι μερικά από τα θέματα που κυριαρχούν.
Το πέρασμα από το στρογγυλό βότσαλο στην κυβική ψηφίδα φαίνεται πως πραγματώθηκε στην Αλεξάνδρεια της Αιγύπτου, μεγάλο εμπορικό και πνευματικό κέντρο της περιόδου του 2ου π.Χ αιώνα. Είναι η περίοδος όπου η τέχνη του ψηφιδωτού ως μέσον διακόσμησης πέρασε στον εσωτερικό χώρο των εργαστηρίων, εκεί όπου οι ψηφίδες κόβονταν από τους βοηθούς, και μέσα από τις ικανότητες μεγάλων καλλιτεχνών της εποχής δημιουργούνταν έργα υψηλής αισθητικής προσδίδοντας σ' αυτήν την τέχνη μνημειακό χαρακτήρα (Αντιόχεια, Πομπηία, Ζεύγμα κ.ά).
Η στρογγυλή ψηφίδα, το βότσαλο, πέρασε πλέον στα χέρια των μαστόρων αφού προοριζόταν πλέον για την διακόσμηση κυρίως εξωτερικών χώρων, αφήνοντας με τη σειρά της έργα με απλότητα, παράδοση και λαϊκό χαρακτήρα.
Οι αιώνες που ακολουθούν κατά την Ρωμαϊκή περίοδο αλλά και την ύστερη αρχαιότητα έχουν να επιδείξουν δραστηριότητα γύρω από αυτήν την τέχνη σε μέρη κοντά σε ποτάμια και θαλάσσιες ακτές, όπου η κοπιαστική περισυλλογή του βότσαλου είναι προσφερόμενη και ανέξοδη.
Οι μετακινήσεις πληθυσμών, οι κατακτήσεις και γενικότερα οι σχέσεις μεταξύ των λαών στην θάλασσα της Μεσογείου, μαζί με τις νέες ιδέες και συνήθειες ήταν ακόλουθο να βρει αυτή η τέχνη πρόσφορο έδαφος στους νέους τόπους. Οι Άραβες όταν κατά τον 8ο μ.Χ αιώνα εισήλθαν και κατέλαβαν σταδιακά την Ιβηρική χερσόνησο, μαζί με τα άλλα αρχιτεκτονικά στοιχεία εισήγαγαν και το βοτσαλωτό.
Λειτουργική των σχεδίων
Εκτός από την διακοσμητική τους χρησιμότητα, τα βοτσαλωτά δάπεδα στο χώρο του Αιγαίου, διέπονται και από κανόνες λειτουργικότητας. Αυτό παρατηρείται κυρίως στις αυλές της Χίου επειδή εκεί ο σχεδιασμός της αυλής ήταν άρρηκτα συνδεδεμένος με την εν γένει μελέτη του κτιρίου (μεγάλες αυλές του Κάμπου, της Χώρας, του Βροντάδου κ.ά.).
Η αυλή αποτελούσε ένα σύνθετο στοιχείο το οποίο έπρεπε να μελετηθεί. Και καθώς η κίνηση από τον δημόσιο δρόμο στον ιδιωτικό χώρο άλλαζε την ψυχολογία του εισερχόμενου επισκέπτη, ο επιλέγων τα σχέδια έπρεπε να είχε κατά νου την θετική επίδρασή τους. Μια κλιματίδα για παράδειγμα, σχεδιασμένη στην είσοδο της αυλής, κατευθύνει και διαμορφώνει την κίνηση προς το κτίριο. Ή ακόμη ένα κυκλικό θέμα μπροστά στην είσοδο του Ναού ή μιας κατοικίας, συμβάλει ώστε να σταθεί ο επισκέπτης και να προετοιμαστεί ψυχολογικά για το καινούργιο που θα συναντήσει στο εσωτερικό του κτιρίου. Τέλος, θετικά θα μπορούσε να λειτουργήσει ένα ακτινωτό θέμα καθώς διασπείρει την κίνηση όταν κοσμεί το κατόφλι μιας σκάλας.
Τεχνική
Η τεχνική της πάκτωσης των βότσαλων έχει περάσει από κάποια στάδια όσον αφορά στο υπόστρωμα, καθ' όσον αυτό αποτελεί και τον συνδετικό κορμό του έργου.
Δεν θα ήταν παρακινδυνευμένο εάν ειπωθεί ότι το απλό χ ώμα, κοσκινισμένο και πατημένο καλά, ήταν ο πρώτος αποδέκτης, ένα είδος σώματος, που πάνω του απλώθηκε το βοτσαλωτό. Κατά την συντήρηση ενός έργου του 1886 στον Άγιο Γεώργιο της Μήλου, φάνηκε πως ένα μεγάλο μέρος του βοτσαλωτού, ήταν πακτωμένο πάνω στο κοκκινόχωμα.
Η προσθήκη της πορσελάνης και του ασβέστη, ήταν σημαντικά ανόργανα υλικά κατά την αρχαία περίοδο, ικανά ώστε να αντέξουν στους αιώνες τα υψηλής αισθητικής έργα της Ελληνιστικής περιόδου.
Στην σημερινή εποχή, το σύνηθες μείγμα από αδρανή υλικά, είναι το ασβεστοκονίαμα είτε αυτό απλώνεται πάνω στο πατημένο χώμα ή στο τσιμεντένιο δάπεδο. Η αναλογία είναι, ένα μέρος ποτάμιας ή πλυμένης θαλάσσιας άμμου και άλλο ένα μέρος ασβέστη. Η προσθήκη μικρής ποσότητας τσιμέντου ενισχύει το κονίαμα. Αυτό συνηθίζεται στα περισσότερα νησιά του Αιγαίου, Όμως και ένα άλλο κονίαμα όπως αυτό όπου η αναλογία είναι, ένα μέρος τσιμέντου, ένα μέρος ασβέστη και 2-3 μέρη μαρμαρόσκονης είναι δυνατόν να χρησιμοποιηθεί. Η προσθήκη ενός σχεδόν μέρους κεραμάλευρου, ενισχύει το κονίαμα έναντι των υγρασιών.
Παραπομπές
Κατηγορία:Τεχνικές
Μαγδαληνή Σίβυλλα της Σαξονίας
H Μαγδαληνή-Σίβυλλα, γερμ. Magdalene-Sibylle von Sachsen von Wettin (23 Δεκεμβρίου 1617 - 6 Ιανουαρίου 1668) από τον Οίκο των Βέττιν ήταν κόρη του εκλέκτορα της Σαξονίας και με τους γάμους της έγινε πρώτα πριγκίπισσα διαδόχου της Δανίας και μετά δούκισσα της Σαξονίας-Άλτενμπουργκ.
Βιογραφία
Ήταν η τρίτη κόρη του Ιωάννη-Γεωργίου Α΄ εκλέκτορα της Σαξονίας και της Μαγδαληνής-Σίβυλλας των Χοεντσόλερν, κόρης του Αλβέρτου-Φρειδερίκου δούκα της Πρωσίας.
Οικογένεια
Παντρεύτηκε το 1633 τον Χριστιανό των Όλντενμπουργκ διάδοχο πρίγκιπα της Δανίας. Δεν απέκτησαν απογόνους και ο Χριστιανός απεβίωσε το 1647.
Παραπομπές
Κατηγορία:Οίκος των Χοεντσόλερν Κατηγορία:Διάδοχοι της Δανίας Κατηγορία:Πριγκίπισσες της Νορβηγίας
Μαυραναίοι Γρεβενών
Οι Μαυραναίοι είναι ορεινό χωριό της περιφερειακής ενότητας Γρεβενών σε υψόμετρο 770 μέτρα.
Γεωγραφία - Ιστορία
Οι Μαυραναίοι βρίσκονται στις πλαγιές του όρους Όρλιακας, στα ανατολικά όρια του Εθνικού Πάρκου Βόρειας Πίνδου και απέχουν 10,5 χλμ. ΝΔ. από τα Γρεβενά. Στα ανατολικά του χωριού περνάει η Εγνατία Οδός, δυτικά ο ποταμός Βελονιάς (παραπόταμος του Βενέτικου) και νοτιοανατολικά ο Βενέτικος. Πολιτισμικά συμπεριλαμβάνεται στα "Βλαχοχώρια των Γρεβενών" και στα βλάχικα αναφερόταν ως "Μαβράνλε". Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Είναι ο τόπος καταγωγής του κλεφταρματωλού Παπαγιώργη ή Δελή (Ντελή) Παπά που ήταν συγγενής των Ζιακαίων και πολέμησε τους Τούρκους στο Μέτσοβο, στην ευρύτερη περιοχή του Σμόλικα γύρω στα 1834 - 1854. Η γεωγραφική θέση των Μαυραναίων, ανάμεσα σε Μακεδονία και Ήπειρο, σε συνδυασμό με τον Αλιάκμονα και τους παραποτάμους του που σχηματίζουν ένα πολυδαίδαλο ποτάμιο δίκτυο επέβαλε το χάραγμα σημαντικών δρόμων όπως "η Βασιλική στράτα" στον άξονα Μαυραναίοι - Ζιάκα - Περιβόλι - Βοβούσα και την ζεύξη των ποταμών με πέτρινα γεφύρια τα οποία διασώζονται μέχρι σήμερα και πολλά από αυτά έχουν χαρακτηριστεί ιστορικά διατηρητέα μνημεία. Από τους Μαυραναίους κατάγεται η Γενική Γραμματέας Ενέργειας (υπηρετεί από το 2019) Αλεξάνδρα Σδούκου.
Αξιοθέατα
Η εκκλησία του Αγίου Δημητρίου από το 1969 έχει χαρακτηριστεί ως ιστορικό διατηρητέο μνημείο. Πρόκειται για τρίκλιτη βασιλική με τρούλο, που είχε στη δυτική της πλευρά υπήρχε υπερυψωμένος γυναικωνίτης. Οι τοιχογραφίες που σώζονται στο ιερό, κυρίως στη βορειοανατολική και νοτιοανατολική του πλευρά χρονολογούνται τον 19ο αιώνα.
Νοτιοανατολικά του χωριού μετά από γεώφραγμα που κατασκευάστηκε έχει σχηματιστεί μια όμορφη μικρή λίμνη, βάθους περίπου 15 μέτρων. Ωραίες πεζοπορικές διαδρομές γύρω από τους Μαυραναίους και μέσα σε παρθένα φύση είναι αυτές που οδηγούν στις πηγές "Νικ πηγάδι", "Τσέλκος”, "Πηγαδούλια", "Ζίβη", "“Παναγία-Προσοκήπια", "Αγία Τριάδα" υπέροχης ομορφιάς παρθένα φύση. Οι γειτονικές κορυφές "Ταμπούρι-Γλυκομελί", μεταξύ Μαυραναίων - Σταυρού, σε υψόμετρο 920 μ. και η "Έμορφή Ράχη" νότια του χωριού με υψόμετρο 850 μ. έχουν πανοραμική θέα της περιοχής.
Διοικητικά
Αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Το 1997 με το ΦΕΚ 244Α - 04/12/1997 ορίστηκε έδρα του δήμου Θεόδωρου Ζιάκα. Σύμφωνα με το σχέδιο Καλλικράτης, μαζί με το Σταυρό και το Μαυρονόρος αποτελούν την τοπική κοινότητα Μαυραναίων που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011ως κοινότητα έχει πληθυσμό 289 κατοίκους, ενώ ως οικισμός 159.
Εξωτερικοί σύνδεσμοι
Κατηγορία:Δήμος Γρεβενών Μαυραναίοι
Ντεμπ Φίσερ
Η Ντέμπρα Στρόμπελ Φίσερ (αγγλικά: Debra "Deb" Strobel Fischer, 1 Μαρτίου 1951), είναι Αμερικανίδα πολιτικός, που υπηρετεί ως Γερουσιαστής των Ηνωμένων Πολιτειών για την Νεμπράσκα από τον Ιανουάριο του 2013. Είναι μέλος του Ρεπουμπλικανικού Κόμματος.
Εξελέγη Γερουσιαστής, στις εκλογές της Γερουσίας των ΗΠΑ το 2012, με ποσοστό 57,8% των ψήφων, έναντι 42,2% του Δημοκρατικού ανθυποψηφίου της. Επανεξελέγη στο αξίωμα, στις εκλογές της Γερουσίας το 2018, όπου έλαβε ποσοστό 57,7%, έναντι 38,7% της Δημοκρατικής ανθυποψήφιάς της.
Βιογραφία
Η Φίσερ, γεννήθηκε ως Ντέμπρα Λίνελ Στρόμπελ, τον Μάρτιο του 1951 στο Λίνκολν της Νεμπράσκα των ΗΠΑ, όπου και μεγάλωσε. Αποφοίτησε από το Λύκειο "Lincoln Southeast High School" το 1968, και το ίδιο έτος εισήχθη στο Πανεπιστήμιο της Νεμπράσκα για να σπουδάσει Παιδαγωγικά. Το 1972, παντρεύτηκε τον συμφοιτητή της Μπρους Φίσερ, τον οποίο απέκτησαν τρία παιδιά. Το 1987, επέστρεψε στο Πανεπιστήμιο, λαμβάνοντας πτυχίο (BS), το 1988.
Πάσα Παρφένι
Βιογραφία
Στο Ορχέι, σπούδασε πιάνο από νεαρή ηλικία και το 2002 γράφτηκε στο Tiraspol Music College, όπου απέκτησε περισσότερη φωνητική εμπειρία. Το 2006, ο Παρφένι συνέχισε τις μουσικές του σπουδές στην Κρατική Ακαδημία Μουσικής, Θεάτρου και Καλών Τεχνών.
SunStroke Project
Το 2008, ο Παρφένι γνώρισε και εντάχθηκε στους δημιουργούς του συγκροτήματος SunStroke Project, Αντόν Ραγκότζα και Σεργκέι Στεπάνοφ, οι οποίοι είχαν ανάγκη από έναν τραγουδιστή. Το 2009, το συγκρότημα συμμετείχε στον εθνικό διαγωνισμό επιλογής της Μολδαβίας για τον, όπου κατέλαβε την τρίτη θέση με το τραγούδι τους "No Crime", το οποίο έγραψε και συνέθεσε ο Παρφένι. Την ίδια χρονιά, άφησε τους SunStroke Project για να ακολουθήσει σόλο καριέρα μετά τη λήξη του συμβολαίου του, και τον αντικατέστησε ο Σεργκέι Γιαλοφίτσκι.
Διαγωνισμοί
Ως σόλο καλλιτέχνης, ο Παρφένι έχει συμμετάσχει και έχει κερδίσει σε πολλούς διαγωνισμούς και μουσικά φεστιβάλ. Κέρδισε την πρώτη θέση από 23 ερμηνευτές στο Διεθνές Φεστιβάλ Ποπ Μουσικής George Grigoriu τον Μάιο του 2009, το μεγάλο βραβείο του οποίου ήταν ένα Volkswagen Passat. Λίγους μήνες αργότερα, τον Ιούλιο, κατέλαβε τη δεύτερη θέση στο Slavianski Bazaar του 2009 με τα τραγούδια "Svecia Gorela", "Dac-ai Fi" και "We Are The Champions". Ενώ έχασε από τη Ρωσίδα διαγωνιζόμενη Dima Danilenko, κέρδισε ένα χρηματικό έπαθλο που ισοδυναμούσε με 6000 αμερικανικά δολάρια. Την ίδια χρονιά, συμμετείχε στον διαγωνισμό Mamaia στη Ρουμανία, καταλαμβάνοντας την πρώτη θέση με το "You Do Not See The Sky", σε σύνθεση του Άντριου Τουντόρ. Μπήκε επίσης, αλλά δεν κέρδισε στο φεστιβάλ Golden Stag 2009.
Διαγωνισμός Τραγουδιού Eurovision
Το, ο Παρφένι μπήκε ξανά στην εθνική επιλογή της Μολδαβίας για τον διαγωνισμό τραγουδιού της Eurovision, αλλά αυτή τη φορά ως σόλο καλλιτέχνης. Ήρθε ισόπαλος στη δεύτερη θέση με το τραγούδι του, "You Should Like", το οποίο ηττήθηκε από τη συνεργασία του πρώην συγκροτήματος SunStroke Project με την Όλια Τίρα.
Την επόμενη χρονιά, το, για άλλη μια φορά δεν κατάφερε να πάρει τη μολδαβική αποστολή στον διαγωνισμό τραγουδιού της Eurovision, καταλαμβάνοντας την τρίτη θέση στην εθνική επιλογή με το τραγούδι του "Dorule".
Ο Παρφένι κέρδισε τελικά την εθνική επιλογή της Μολδαβίας το, εκπροσωπώντας τη χώρα στον διαγωνισμό τραγουδιού της Eurovision εκείνης της χρονιάς. Το τραγούδι, "Lăutar", γράφτηκε από τον Παρφένι και συντέθηκε σε μια συνεργασία με τον Άλεξ Μπρατσοβεάνου, καταλαμβάνοντας την 5η θέση στον πρώτο ημιτελικό και την 11η στον τελικό.
Για τον στο Μάλμε, ο Παρφένι συνέθεσε μαζί με τη Γιουλιάνα Σκουτάρι και τον Σεργκέι Λεγκέιντα το τραγούδι "O mie" για την Αλιόνα Μουν στην εθνική επιλογή της Μολδαβίας. Η Μουν ήταν ένας από τους δεύτερους τραγουδιστές του για το "Lăutar" το 2012. Το τραγούδι κέρδισε και εκπροσώπησε τη Μολδαβία στον διαγωνισμό, με τον Παρφένι να συνοδεύει τη Μουν στη σκηνή στο πιάνο. Κατατάχθηκε τέταρτη στον πρώτο ημιτελικό, και πάλι 11η στον τελικό. Το 2015, συνέθεσε το τραγούδι "Maricica" για τους DoReDoS, το οποίο κατέλαβε την έκτη θέση στην εθνική επιλογή της Μολδαβίας.
Το 2020, διαγωνίστηκε ξανά στην εθνική επιλογή της Μολδαβίας με το τραγούδι "My Wine" που συνέθεσε σε συνεργασία με τη Vica Demici. Αυτή τη φορά τερμάτισε δεύτερος πίσω από τη Νατάλια Γκορντιένκο.
Το 2023, μπήκε στον νέο εθνικό τελικό της Μολδαβίας Etapa Națională με το τραγούδι "Soarele și luna" που γράφτηκε μαζί με τη Γιουλιάνα Σκουτάρι. Προκρίθηκε από τα στάδια των οντισιόν, φτάνοντας στον τελικό στις 4 Μαρτίου. Στη συνέχεια κέρδισε τον διαγωνισμό κερδίζοντας τόσο την ψηφοφορία της κριτικής επιτροπής όσο και την ψήφο του κοινού, και ως αποτέλεσμα επροσώπησε τη Μολδαβία στον στο Λίβερπουλ. Αυτή ήταν η τρίτη του εμφάνιση στο διαγωνισμό για τη Μολδαβία.
Lăutar
εκκρεμεί
Soarele și luna
Το "Soarele și luna" (στα Ελληνικά: "Ο ήλιος και το φεγγάρι") είναι ένα τραγούδι του Μολδαβού τραγουδιστή και τραγουδοποιού Πάσα Παρφένι, που κυκλοφόρησε στις 19 Ιανουαρίου 2023. Το τραγούδι εκπροσώπησε τη Μολδαβία στον μετά τη νίκη του στο Etapa națională 2023, τον Μολδαβικό εθνικό τελικό για τον Διαγωνισμό Τραγουδιού της Eurovision εκείνης της χρονιάς.
Etapa națională 2023
Το Etapa națională 2023 ήταν η εθνική τελική μορφή που αναπτύχθηκε από το TRM προκειμένου να επιλεγεί η συμμετοχή της Μολδαβίας για τον Διαγωνισμό Τραγουδιού της Eurovision 2023. Ο εθνικός τελικός διεξήχθη σε τρία στάδια. Το πρώτο στάδιο ήταν ένα στάδιο αναθεώρησης υποβολής τραγουδιών, το οποίο έλαβε χώρα μεταξύ 25 Ιανουαρίου και 27 Ιανουαρίου 2023 από πάνελ κριτικής επιτροπής που διορίστηκε από την TRM. Μετά το στάδιο της αναθεώρησης, 31 ερμηνευτές προσκλήθηκαν σε μια ζωντανή διαδικασία ακρόασης, η οποία πραγματοποιήθηκε στις 28 Ιανουαρίου 2023 και μεταδόθηκε ζωντανά στο TRM 2. Δέκα προκριθέντες της ακρόασης καθορίστηκαν μέσω 100% ψηφοφορίας της κριτικής επιτροπής. Αυτοί οι ερμηνευτές προκρίθηκαν στον τελικό, ο οποίος πραγματοποιήθηκε στις 4 Μαρτίου 2023. Ο νικητής επιλέχθηκε μέσω ενός συνδυασμού ψηφοφορίας της κριτικής επιτροπής και τηλεψηφοφορίας, με μια διαδικτυακή ψηφοφορία που καθιερώθηκε για πρώτη φορά.
Αφού ανακοινώθηκε ως ένα από τα 31 τραγούδια που προκρίθηκαν για τον κύκλο της ζωντανής ακρόασης, το τραγούδι κληρώθηκε για να παίξει το 23ο στον γύρο. Στο τέλος του γύρου, ανακοινώθηκε ότι το τραγούδι είχε τερματίσει δεύτερο, περνώντας στον τελικό γύρο. Προχωρώντας στον τελικό, το τραγούδι θεωρήθηκε φαβορί για να κερδίσει τον τελικό, κερδίζοντας μια ψηφοφορία στον ιστότοπο θαυμαστών της Eurovision Wiwibloggs. Στο τέλος της παράστασης, αποκαλύφθηκε ότι το "Soarele și luna" είχε κερδίσει τον διαγωνισμό, κερδίζοντας το μέγιστο διαθέσιμο αριθμό πόντων, κερδίζοντας 24 πόντους, με 12 βαθμούς από κάθε μισό της ψηφοφορίας. Ως αποτέλεσμα της νίκης, το τραγούδι εκπροσώπησε τη Μολδαβία στον Διαγωνισμό Τραγουδιού της Eurovision 2023.
Στη Eurovision
Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Πέντε", που αποτελούνται από τη, τη , την , την και το , έπρεπε να προκριθούν σε έναν από τους δύο ημιτελικούς για να διαγωνιστούν για τον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Πριν από την κλήρωση κατανομής των ημιτελικών, η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, όπως καθορίστηκαν από τον συνεργάτη τηλεψηφοφορίας του διαγωνισμού Digame, με στόχο τη μείωση της πιθανότητας ψηφοφορίας από γειτονικές χώρες, ενώ παράλληλα να αυξήσει το σασπένς κατά τη διαδικασία ψηφοφορίας. Στις 31 Ιανουαρίου 2023, πραγματοποιήθηκε η κλήρωση κατανομής στο St George's Hall στο Λίβερπουλ που έβαλε κάθε έθνος σε έναν από τους δύο ημιτελικούς και καθόρισε σε ποιο μισό της παράστασης θα έπαιζε. Εκεί, ανακοινώθηκε ότι η Μολδαβία είχε προγραμματιστεί να εμφανιστεί στο δεύτερο μισό του πρώτου ημιτελικού του διαγωνισμού, που διεξήχθη στις 9 Μαΐου 2023. Κατέλαβε την 5η θέση στον ημιτελικό και την 18 θέση στον τελικό της 13ης Μαΐου έχοντας την 9η θέση στο televoting.
Εξωτερικοί σύνδεσμοι
Κατηγορία:Μολδαβοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2012 Κατηγορία:Διαγωνισμός Τραγουδιού Eurovision 2023
Λα Κλοζερί ντε Λιλά
thumb|right|300px|Το ιστορικό καφέ - μπρασερί Κλοζερί ντε Λιλά στο Παρίσι, Μονπαρνάς Το Καφέ Κλοζερί ντε Λιλά (La Closerie des Lilas) είναι ένα από τα πιο ιστορικά και παραδοσιακά καφενεία και μπρασερί στο Παρίσι και από τα πιο γνωστά σημεία συνάντησης συγγραφέων και καλλιτεχνών. Βρίσκεται στη Λεωφόρο Μονπαρνάς (171, Blvd du Montparnasse) στην Αριστερή Όχθη (Rive Gauche) του Σηκουάνα, πολύ κοντά και σε άλλα διάσημα «φιλολογικά» καφέ της γαλλικής πρωτεύουσας: Λα Κουπόλ, Λε Σελέκτ, Λε Ντομ και Λα Ροτόντ. Πήρε το όνομά του από τις πασχαλιές που φύτρωναν κάποτε γύρω από το καφέ – Λα Κλοζερί ντε Λιλά σημαίνει στα γαλλικά «Ο Κήπος με τις Πασχαλιές». (Μετρό: Vavin).
Ιστορικό ίδρυσης
Το Καφέ Κλοζερί ντε Λιλά ιδρύθηκε στις αρχές του 19ου αιώνα, το 1808, και ήταν από την ίδρυσή του σημείο συνάντησης της πνευματικής ελίτ του Παρισιού. Αποτελεί ένα από τα αρχαιότερα λογοτεχνικά καφέ, όχι μόνο του Παρισιού, αλλά και σ’ όλη την Ευρώπη. Το καφέ ανέστειλε τη λειτουργία του κατά τη διάρκεια του Β΄ Παγκόσμιου Πολέμου και επαναλειτούργησε το 1953.
Διάσημοι θαμώνες
thumb|right|300px|Το διάσημο μπαρ στο Κλοζερί ντε Λιλά στο Παρίσι, Μονπαρνάς Το Καφέ Κλοζερί ντε Λιλά υπήρξε προσφιλής τόπος συγκέντρωσης των Γάλλων Συμβολιστών, Ντανταϊστών και Σουρεαλιστών, αλλά και Ρώσων εμιγκρέδων, όπως ο Λένιν και ο Τρότσκι, ή εκπατρισμένων Αμερικανών συγγραφέων και καλλιτεχνών. Ανάμεσα στους διάσημους θαμώνες του κατά το 19ο αιώνα περιλαμβάνονταν οι ζωγράφοι Ένγκρ, Μονέ, Ρενουάρ, Σισλέ και Γουίστλερ, καθώς και συγγραφείς, όπως ο Σατωμπριάν, ο Μπαλζάκ, ο Μπωντλαίρ και αργότερα ο Σουηδός θεατρικός συγγραφέας Αύγουστος Στρίντμπεργκ, ο Όσκαρ Ουάιλντ, ο Πωλ Βαλερύ, ο Αμεντέο Μοντιλιάνι, ο Αντρέ Ζιντ, ο Ζαν Κοκτώ. Επίσης, ο Γάλλος ποιητής Πωλ Φορ, ο Γκυγιώμ Απολιναίρ, ο Αλφρέντ Ζαρύ, ο Αντρέ Σαλμόν και πολλοί άλλοι. Ανάμεσα στους μουσικούς επισκέπτες ήταν ο Ερίκ Τατί, ο Αρτούρο Τοσκανίνι και ο Αμερικανός συνθέτης Τζωρτζ Γκέρσουιν.
Στα νεότερα χρόνια, το Καφέ Κλοζερί ντε Λιλά καθιερώθηκε ως διεθνές κέντρο διανοούμενων, ποιητών και καλλιτεχνών. Ο πιο φανατικός θαμώνας του από το 1920 ως το 1956 ήταν ο Έρνεστ Χέμινγουεϊ, ο οποίος περνούσε ατέλειωτες ώρες στο διάσημο μπαρ του καφενείου. Στο αίθριό του έγραψε μέσα σε έξι εβδομάδες το μυθιστόρημά του «Ο ήλιος ανατέλλει ξανά». Εδώ συναντιόταν σχεδόν καθημερινά με τους Φ. Σκοτ Φίτζεραλντ, Φορντ Μάντοξ Φορντ, Έζρα Πάουντ και Έντνα Σαιντ Βίνσεντ, που διέμεναν όλοι τους στην οδό Νοτρ – Νταμ ντε Σαν (Notre-Dame-des-Champs) στο πίσω μέρος του καφενείου. Και ο Ιρλανδός συγγραφέας Τζέιμς Τζόις περνούσε τα βράδια του με τους Ιρλανδούς φίλους του στο Κλοζερί ντε Λιλά. Εδώ συχνά δειπνούσε ο Γάλλος υπαρξιστής φιλόσοφος Ζαν–Πωλ Σαρτρ. Μετά την επαναλειτουργία του το 1953, το Κλοζερί ντε Λιλά συνέχισε να αποτελεί ένα από τα πιο διάσημα και προσφιλή «λογοτεχνικά» καφέ του Παρισιού. Σε μπρούντζινες πλάκες πάνω στα παλιά ξύλινα τραπέζια του καφέ μνημονεύονται τα ονόματα των διάσημων θαμώνων του: Χέμινγουεϊ, Βαλερύ, Απολιναίρ, Σαγκάλ, Σουτίν, Εντγκάρ Ντεγκά, Έντβαρτ Μουνκ, Σάμουελ Μπέκετ, Αντρέ Μπρετόν κ. ά.
Πηγές
Κατηγορία:Καφέ στο Παρίσι
Σολέρο (Ιταλία)
Το Σολέρο (ιταλικά: Solero) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Resident Evil 4
Το Resident Evil 4, γνωστό στην Ιαπωνία ως Biohazard 4 (ιαπωνικά: バイオハザード4, Χέπμπορν: Baiohazādo 4), είναι βιντεοπαιχνίδι επιβίωσης τρόμου που αναπτύχθηκε και εκδόθηκε από την Capcom. Πρόκειται για την έκτη προσθήκη στη σειρά Resident Evil, η οποία κυκλοφόρησε αρχικά για το GameCube στη βόρεια Αμερική και την Ιαπωνία τον Ιανουάριο του 2005, και στην Ευρώπη και την Αυστραλία το Μάρτιο του ίδιου έτους. Η ιστορία του παιχνιδιού ακολουθεί τον Leon S. Kennedy, στον οποίο ανατίθεται η αποστολή να σώσει την Ashley Graham, κόρη του Προέδρου της Αμερικής, που έχει απαχθεί από μία αίρεση. Ταξιδεύοντας σε μια αγροτική περιοχή στην Ισπανία, ο Leon πολεμά τις ορδές των εχθρικών χωρικών, και συναντά ξανά τη μυστηριώδη κατάσκοπο, Ada Wong.
Τα πρώτα δείγματα του Resident Evil 4 έγιναν το Δεκέμβριο του 1999, ενώ, κατά τη μεγάλη διάρκεια της διαδικασίας ανάπτυξης του παιχνιδιού, απορρίφθηκαν τέσσερις εκδοχές του. Ενώ αρχικά αναπτύχθηκε για το PlayStation 2, η πρώτη απόπειρα ήταν υπό τη σκηνοθεσία του Χιντέκι Καμίγια, αφού του ζητήθηκε από τον Σίντζι Μικάμι να δημιουργήσει ένα νέο παιχνίδι Resident Evil. Ωστόσο, αποφασίστηκε να ξεκινήσει ξανά η ανάπτυξη. Το παιχνίδι είχε σκοπό να κυκλοφορήσει αποκλειστικά για το GameCube ως μέρος του Capcom Five αλλά, πριν κυκλοφορήσει για την κονσόλα, ανακοινώθηκε ότι θα κυκλοφορήσει για το PlsyStation 2. Έπειτα, το Resident Evil 4 κυκλοφόρησε στα Microsoft Windows, Wii, PlayStation 3, Xbox 360, PlayStation 4 και Xbox One, και περιορισμένες εκδοχές για τα iOS, Zeebo και Android (αποκλειστικά για τις συσκευές Samsung εκτός Ιαπωνίας).
Πλοκή
Κατά την παραμονή του στο χωριό, ο Leon πιάνεται αιχμάλωτος από τον αρχηγό του, Bitores Mendez, και του χορηγείται ένα παράσιτο που ελέγχει το μυαλό, με το όνομα Las Plagas. Είναι αιχμάλωτος του Luis Sera (Ρίνο Ρομάνο), ενός πρώην ερευνητή των Illuminados. Οι δυο τους συνεργάζονται για να δραπετεύσουν, αλλά σύντομα παίρνουν διαφορετικούς δρόμους. Ο Leon μαθαίνει ότι η Ashley κρατείται σε μία εκκλησία, και τη σώζει. Φεύγουν μαζί από εκεί, αφού ο Osmund Saddler (Μάικλ Γκόου), αρχηγός των Illuminados, αποκαλύπτει το σχέδιό του να χρησιμοποιήσει το plaga που εμφύτευσε στην Ashley με σκοπό να τη χειραγωγήσει, ώστε να μεταδώσει μέσω εμβολίου το λεγόμενο "δείγμα" (το Master Plaga) στον πατέρα της, όταν επιστρέψει στο σπίτι της στις ΗΠΑ. Αυτό θα επέτρεπε στον Saddler να ξεκινήσει την κατάκτηση του κόσμου. Αφού σκότωσε τον Mendez, ο Leon με την Ashley βρίσκουν καταφύγιο σε ένα κάστρο, αλλά τους επιτίθενται περισσότεροι Illuminados, υπό τις διαταγές του Ramon Salazar (Ρενέ Μουχίκα), ενός ακόμη υποτακτικού του Saddler, ιδιοκτήτη του κάστρου. Με τις παγίδες του Salazar, ο Leon και η Ashley χωρίζονται.
Εν τω μεταξύ, ο Luis αναζητά τα χάπια που θα καθυστερήσουν τη μόλυνση του Leon και της Ashley, αλλά και ένα δείγμα του Las Plagas. Φέρνει τα δύο αντικείμενα στον Leon, αλλά δολοφονείται από τον Saddler, ο οποίος παίρνει το δείγμα, ενώ ο Leon κρατά ακόμη τα χάπια. Ενώ βρίσκεται στο κάστρο, ο Leon συναντά για λίγη ώρα την Ada Wong (Σάλυ Κάχιλ), μία γυναίκα από το παρελθόν του, η οποία τον βοηθά κρυφά στην αποστολή του. Ο Leon πολεμά τους εχθρούς του στο κάστρο, πριν τελικά σκοτώσει τον Salazar.
Έπειτα, ο Leon ταξιδεύει στις ερευνητικές εγκαταστάσεις ενός γειτονικού νησιού, όπου συνεχίζει να ψάχνει την Ashley. Σύντομα ανακαλύπτει ότι ένας παλιός του σύντροφος, ο Jack Krauser (Τζιμ Γουάρντ), που θεωρούνταν νεκρός από μια σύγκρουση με ελικόπτερο δύο χρόνια νωρίτερα, είναι υπεύθυνος για την απαγωγή της κοπέλας. Τελικά, αποκαλύπτεται ότι και ο Krauser και η Ada εργάζονται για τον Albert Wesker (Ρίτσαρντ Γουό), για τον οποίο και οι δύο προσπαθούν να εξασφαλίσουν ένα δείγμα του Plagas. Υποψιασμένος για τις προθέσεις του Leon, ο Saddler διατάζει τον Krauzer να σκοτώσει τον μισθοφόρο πιστεύοντας ότι, ανεξάρτητα από το ποιος θα πεθάνει, θα έχει όφελος. Μετά από την καταστροφή του Krauzer, ο Leon σώζει την Ashley, και απομακρύνουν το Plagas από τα τα σώματά τους, χρησιμοποιώντας μια ραδιοθεραπευτική συσκευή.
Τελικά, ο Leon αντιμετωπίζει τον Saddler και, με τη βοήθεια της Ada, τον σκοτώνει. Ωστόσο, η Ada παίρνει το δείγμα του Plaga από τον Leon, υπό την απειλή όπλου, πριν δραπετεύσει με ελικόπτερο. Αφήνει στον ίδιο και την Ashley τα κλειδιά του jet-ski της για να δραπετεύσουν, ενώ το νησί αυτοκαταστρέφεται.
Εξωτερικοί σύνδεσμοι
Κατηγορία:Βιντεοπαιχνίδια Resident Evil Κατηγορία:Βιντεοπαιχνίδια του 2005 Κατηγορία:Βιντεοπαιχνίδια βολών τρίτου προσώπου Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια τοποθετημένα στο 2004 Κατηγορία:Βιντεοπαιχνίδια του GameCube Κατηγορία:Βιντεοπαιχνίδια του iOS Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του Zeebo Κατηγορία:Βιντεοπαιχνίδια του Wii Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια τοποθετημένα στην Ισπανία
Θάνος Σταυρίδης (μουσικός)
Ο Θάνος Σταυρίδης (Λαγκαδάς, 18 Σεπτεμβρίου 1978) είναι Έλληνας ακορντεονίστας και συνθέτης, ο οποίος κινείται στο χώρο της βαλκανικής/γουόρλντ και τζαζ μουσικής σκηνής, δίνοντας ιδιαίτερο βάρος στον αυτοσχεδιασμό.
Βιογραφία
Ο Θάνος Σταυρίδης γεννήθηκε στις 18 Σεπτεμβρίου 1978 στον Λαγκαδά Θεσσαλονίκης. Τα πρώτα του βήµατα στο ακορντεόν τα έκανε σε ηλικία 6 ετών. Σπούδασε ανώτερα θεωρητικά και είναι κάτοχος πτυχίων Αρµονίας, Αντίστιξης και Φούγκας. Έχει επίσης ασχοληθεί µε το σαξόφωνο, στο οποίο έφτασε στο επίπεδο διπλώµατος.
Είναι απόφοιτος του  Τµήµατος  Μουσικών  Σπουδών του  Αριστοτελείου  Πανεπιστηµίου Θεσσαλονίκης στον τοµέα της εθνοµουσικολογίας. Η πτυχιακή εργασία είχε τίτλο: “Tο  Ακορντεόν και η Τεχνική του στις Κοµπανίες των Ανατολικορωµυλιωτών στην Ελλάδα”. Ασχολήθηκε µε  την παραδοσιακή µουσική  της  Ελλάδας και  γενικότερα  των  Βαλκανίων, ερευνώντας τον τρόπο µε τον οποίο χρησιμοποιείται το ακορντεόν είτε ως σολιστικό, είτε ως όργανο συνοδείας. Υπήρξε ιδρυτής της χορωδίας του Πολιτιστικού Συλλόγου Λαγκαδά το 1999, την  οποία  διευθύνει  έκτοτε.
Εκπαιδευτική Δραστηριότητα
Ο Θάνος Σταυρίδης είναι καθηγητής ακορντεόν στο Τμήμα Μουσικών Σπουδων του Πανεπιστημίου Ιωαννίνων (πρώην Τµήµα Λαϊκής και Παραδοσιακής Μουσικής του ΤΕΙ Ηπείρου) απ’ το 2010 έως και σήμερα. Παράλληλα διδάσκει  ακορντεόν  σε  ωδεία της Αθήνας και της περιφέρειας, ενώ έχει κάνει και σεµινάρια ελληνικής παραδοσιακής µουσικής στην Ελλάδα (όπως στο Φεστιβάλ ακορντεόν στη Σύρο, όπου δίδαξε το καλοκαίρι του 2015), αλλά και στο εξωτερικό. Είναι ιδρυτικό μέλος του “Πανελληνίου Συλλόγου Καθηγητών Ακορντεόν”, αλλά και του  “Συλλόγου  φίλων  της  Jazz”.
Mουσικά σχήματα
Υπήρξε ιδρυτικό µέλος του µουσικού σχήµατος “Βόρειοι Εταίροι”, το οποίο έδρασε  στη  Θεσσαλονίκη  για  περίπου 10 χρόνια,  συνδυάζοντας ελεύθερα τις τεχνοτροπίες της jazz µ’ ένα ιδιαίτερα εκφραστικό ηχητικό πεδίο, που απλώνεται στο σύνολο της ελληνικής - βαλκανικής παράδοσης. Ο πρώτος τους δίσκος ακτίνας µε τίτλο “Παράδοση Α' jazz”, βρισκόταν στο Νο 367 επί συνόλου 1005 δίσκων  για το 2005  στα World Music Charts.
Υπήρξε επίσης ιδρυτικό µέλος των Cabaret Balkan, ένα από τα πρώτα σχήµατα στην Ελλάδα που ασχολήθηκε µε τον Βαλκανικό ήχο, αναµιγµένο µε τα σύγχρονα electro pop-rock µουσικά ρεύµατα.
Εμφανίσεις – Φεστιβάλ
Ξεκίνησε την πορεία του στο χώρο στα πρώτα φοιτητικά του χρόνια, δουλεύοντας σαν ακορντεονίστας σε ρεµπετάδικα και διάφορα άλλα στέκια και µουσικές σκηνές  της  Θεσσαλονίκης. Από τότε μέχρι σήμερα έχει πάρει μέρος σε πολλά φεστιβάλ φολκλορικής μουσικής, τόσο στην Ελλάδα,  όσο και στο εξωτερικό. Ενδεικτικά αναφέρουμε τα εξής:
Με Βόρειους Εταίρους:
1o Jazz Festival Μονής Λαζαριστών 2007 (Θεσσαλονίκη)
Samothraki World Music Festival 2005
1ο Jazz & Έθνικ Φεστιβάλ Μεθάνων 2006
Με Cabaret Balkan:
Γιορτές της Γης 2010 (Βλάστη – Κοζάνη)
Rockwave 2009, μαζί με τους Gogol Bordello, Moby, Placebo
Balkan Music Square 2010 (Οχρίδα - Βόρεια Μακεδονία)
Δραμάικα Festival 2011 (Δράμα)
Με Drom:
Musikmesse Festival 2018 (Φρανκφούρτη - Γερμανία)
So Fest 2019 (Σόφια - Βουλγαρία)
Lokum fest 2019 (Bitola – Βόρεια Μακεδονία)
Jazz a Burgas 2019 (Burgas, Βουλγαρία)
Orbelus Balkan Spring Festival (Melnik = Βουλγαρία, κάθε χρόνο από το 2017)
Grecomania Festival 2020 (Βρυξέλλες = Βέλγιο)
Cyprys Accordion Festival 2019
Με Tales from the Box
Συναυλία στο καλοκαιρινό φεστιβάλ του ΚΠΙΣΝ 2019
Επίσης, συμμετείχε σαν guest στη μεγάλη συναυλία του Vlatko Stefanovski στο Ρωμαϊκό Θέατρο της Οχρίδας το 2018, καθώς επίσης και στην εκδήλωση μνήμης για τα 56 χρόνια από το μεγάλο σεισμό στην πόλη των Σκοπίων, μαζί με την Skopje Big Band το 2019. Την ίδια χρονιά έλαβε μέρος στο Fengaros Festival στην Κυπρο, σαν guest με τις Vasiliki Anastasiou and the Amalgamation.
Δισκογραφικές συμμετοχές
Προσωπική δισκογραφία
Τον Μάιο του 2016 κυκλοφόρησε από την Kyklos Records η πρώτη του ολοκληρωµένη δισκογραφική δουλειά, µε τίτλο «Mε µια βαλίτσα όνειρα», η οποία περιέχει 12 δικές του ορχηστρικές συνθέσεις στις οποίες παίζουν συνολικά 27 µουσικοί από Ελλάδα και Βαλκάνια, ενώ σ’ ένα τραγουδάει και η Ματούλα Ζαµάνη. Ο  δίσκος  έχει  αποσπάσει  πολύ  καλές κριτικές  στο εξωτερικό, έχοντας airplay σε σταθµούς της Αυστραλίας, της Αργεντινής, αλλά και σ’ όλη την Ευρώπη. Έχει ψηφιστεί µέσα στους 10 καλύτερους δίσκους έθνικ µουσικής στο σταθµό Les Rutes del So της Βαρκελώνης, ενώ είναι υποψήφιος στην κατηγορία “Μουσικές του Κόσμου” της Ένωσης Γερμανών Κριτικών.
Άλλες συνεργασίες
Εθνική Βιβλιοθήκη του Νεπάλ
H Εθνική Βιβλιοθήκη του Νεπάλ (νεπαλέζικα: नेपालको राष्ट्रिय पुस्तकालय). NNL) είναι η εθνική βιβλιοθήκη που βρίσκεται στο Λάλιπτουρ, την 3η μεγαλύτερη πόλη του Νεπάλ, δίπλα στην πρωτεύουσα Κατμαντού. Λειτουργεί υπό την αιγίδα του Υπουργείου Παιδείας του Νεπάλ.
Ιστορία
Η Εθνική Βιβλιοθήκη του Νεπάλ ιδρύθηκε από την κυβέρνηση του Νεπάλ τον Ιανουάριο του 1957. Η βασική συλλογή της βιβλιοθήκης προσήλθε από τη βιβλιοθήκη του Rajguru Hem Raj Pandey το 1956, ο οποίος ήταν σύμβουλος του βασιλιά. Η συλλογή μεταφέρθηκε στο Singha Durbar, στις εγκαταστάσεις του συγκροτήματος του παλατιού που ολοκληρώθηκε κατά την περίοδο των ηγεμόνων της Ράνα, και συγχωνεύθηκε με τη βιβλιοθήκη της Κεντρικής Γραμματείας που βρισκόταν ήδη εκεί. Σε αυτό το στάδιο, η συλλογή περιελάμβανε 34 292 βιβλία και περιοδικές εκδόσεις.
Η Εθνική Βιβλιοθήκη μετακόμισε στις σημερινές της εγκαταστάσεις στον πρώτο όροφο της νότιας πτέρυγας του παλατιού Ράνα που ονομάζεται επίσης Harihar Bhawan στο Λάλιπτουρ το 1961. Οι περισσότερες συλλογές της Εθνικής Βιβλιοθήκης έκλεισαν για το κοινό για λόγους ασφαλείας μετά τις σοβαρές ζημιές που υπέστη το κτίριο της βιβλιοθήκης στον σεισμό του 2015. Έκτοτε, η συλλογή φυλάσσεται προσωρινά σε ένα σχολείο, ενώ ένα μέρος της είναι συσκευασμένο σε σακούλες. Διαπιστώθηκε ότι τα βιβλία και άλλα έντυπα είναι ευάλωτα σε υλικές ζημιές από διάφορα έντομα.